بندانگشتی|آتاتورکون معنوی قیزلاری؛ سولدان: رقیه، صبیحه، آفت ، زهرا صبیحه گؤکچن، 22 مارت 1913-جو ايلده دونيايا گؤز آچميش و 2001-جي ايلين عئيني گونونده - مارتين 22-ده دونياسيني دَيشميشدير. او، آتاتورکون صبیحه گؤکچن آدي ايله تا‌نینميش معنوي قيزي ايدي. اونون آتاسي بورسا ويلايتي‌‌نین باش کاتيبي مصطفی حافظ عزت بيگ، آناسي ايسه خيريه خانيم ايدي. صبیحه اؤزو ده بورسادا دونيايا گلميشدي. واليدئينلريني هله بالاجا ايکن ايتيرميش و بؤيوک قارداشي‌نین حيمايه‌سي آلتيندا بؤيويوب بويا-باشا چاتميشدير. 1925-جي ايلده 12 ياشي‌نین اولماسينا باخماياراق، بورساني زيارت ائتمگه گله‌رک هونکار آدلي کؤشکده قوناق قالان آتاتورکله علاقه ياراداراق تحصيل آلماق ايستگيني اونا چاتديرماغي باجارميشدير. آتاتورک صبیحه‌نین قارداشي‌نین ايجازه‌سي ايله اونو اؤز حيمايه‌سينه گؤتورموش و اؤزو ايله بيرليکده آنکارايا گتيرميشدي. صبیحه چانقايا ايبتيدایي مکتبيني بيتيرديکدن سونرا اوسکودار قيزلار کالئجينده تحصيليني داوام ائتديرميشدي. خسته‌ليگي اوزوندن تحصيليني ياريمچيق قوياراق هئيبه‌لي‌آدا و وین‌ده موعاليجه اولونموشدو. فرانسه ديليني داها دا ياخشي بيلمک اۆچون بير مودّت فرانسه‌ده ياشاميشدي. 1934-جو ايلده سوي‌آدلار حاقّيندا قانون چيخاندان سونرا آتاتورک اونا گؤکچن سوي‌آديني وئردي. صبیحه گؤکچن 1935-جي ايلده "تورک قوشو"-نون آچيليش مراسيمينده گؤستريلن اوچوشلارا حئيران اولور و او آندان اعتيباراً هاوا يوللاري و اوچوشلار باره‌ده ماراقلانماغا باشلايير.